​נטילת "אומגה" 3 על בסיס יומי, מהווה גורם המסייע לתפקוד תקין של המוח בקרב ילדים. ביחס לילדים המצויים על הספקטרום הרי כי קיים קושי אובייקטיבי בהעשרת התזונה באומגה 3 שכן על פי רוב, תזונתם סלקטיבית ואינה כוללת מזונות המכילים אומגה 3 מהחי כדגים שניזונו מפלנקטון או בשר אורגני וביצים מועשרות באומגה 3. מכאן כי במיוחד ביחס לילדים המאובחנים על הספקטרום קיימת חשיבות להשלמת המחסור חומצות השומן באמצעות נטילת תוסף התזונה "אומגה 3" ובתנאי כי המדובר על תוסף באיכות גבוהה נטול מתכות רעילות, ומינון וביחס הנכון של (EPA/DHA (2:1.
מהם חומצות השומן "אומגה 3"?
חומצות שומן רב בלתי רוויות הבנויות משרשרת פחמימנית כשהמספר 3 מציין את מיקום הקשר הכפול (כלומר קשר בלתי רווי מקצה השרשרת הליפידית). חשיבות חומצות שומן אילו נובעת מהשילוב הנכון בין חומצות השומן EPA ו DHA. מאחר שמוחנו ברובו שומני וכ 60% ממנו מורכב מחומצת השומן DHA הרי כי הוא אינו מסוגל לפעול ללא חומצות שומן אילו אשר אחד מתפקידיהם החשובים הינו לשלוט בחדירות התא לחומרים שונים וחשובים לפעילותו. מחסור בחומצות שומן DHA עלול לגרום לחדירה בלתי מבוקרת של חומרים לא רצויים ובעקבות זאת לפעולה לא תקינה של התאים, לתקשורת לקויה של תאי המח ולבעיות התנהגות כאלימות, התנהגות אנטי חברתית ובעיות קשב וריכוז האופייניות לילדים על הספקטרום.
הסיבות שבעטיין חשוב ליטול אומגה 3?
*שיפור הקשב הריכוז, הגדלת יכולת הלמידה והפחתת התנהגות היפראקטיבית באמצעות השפעה ישירה על העברה תקינה של הנוירוטרנסמיטרים נוראדרנלין ודופמין.
*שיפור זרימת הדם למוח וייעול תפקודו.
*שיפור מצב הרוח וסיוע בהפחתת מצבי דיכאון וזאת בשל יכולתן של החומצות לשמור על גמישות דופן התאים ולאפשר לקולטנים המצויים על בדופן התא לקבל ולהעביר מסרים.
*(BDNF (BRAIN derived Neurotropic Factor המאיצות את התחדשותם של תאים חדשים ואת חיזוק החיבורים ביניהם.
*שימוש כנוגדי דלקת וסיוע בטיפול דלקות במערכת העיכול השכיחות בקרב ילדים על הספקטרום. מנגנון הטיפול נובע משילוב חומצות DHA וEPA המפחית את יצירתה של החומצה הארכידונית ונגזרותיה התורמת לתהליכי דלקת בגוף.
*סיוע באיזון רמות הסוכר בדם החשובה לפעילות תקינה של המוח ולמניעת תופעות של עצבנות והיפראקטיביות.
*שיפור תפקוד הראיה וקשר העין.
מה משך התקופה וסוג האומגה 3 אותם יש ליטול?
נטילת אומגה 3 ממקור של דגים מומלצת על פני אומגה 3 צמחית. יש לוודאי יחס נכון בין DHA/EPA וליטול את חומצות השומן במינון הנכון ולפרק זמן מתאים בכפוף לתוצאות בדיקות הדם של המטופל.
מעת וחומצות שומן חומצות שומן אילו עלולות להיהרס בחום הרי כי חשוב לאכסן אותן בקירור תוך נטילה עם נוגד חמצון כויטמין E.
מניעת חמצונן של חומצות השומן "אומגה 3" הינו בעל חשיבות כפולה בכל הנוגע לילדים המצויה על הספקטרום שכן במקרים רבים אוכלוסייה זו מאופיינת בעומס מחמצן גבוה ועל כן, חשוב ליטול אומגה 3 במקביל לנטילת נוגד חימצון מסיס שומן.
​מאמר זה נכתב על ידי טלי אנגור – B.Sc.Pharm ברוקחות, B.Science בכימיה תרופתית, M.Science בכימיה תרופתית, בוגרת התמחות בתוספי תזונה כחלק מייעוץ קליני משולב והתוכנית להתמחות באוטיזם במכללת לוינסקי.
​הבהרה משפטית – האמור מיועד להרחבת הידע האישי וההבנה הכללית בלבד. אין לראות במופיע לעיל תחליף לייעוץ רפואי ו/או לטיפול תרופתי ו/או לטיפול המבוצע על ידי מטפל ו/או רופא ו/או להוות בכל דרך או אופן המלצה לצורך טיפול פרטני.